
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 415 

26 Νοεμβρίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για αρχαιολο¬ 
γικούς σκοπούς στην Παλαιό Μητρόπολη Βέροι¬ 
ας Ημαθίας. 1 

Βεβαίωση μερικής αυτοδίκαιης άρσης της ανα¬ 
γκαστικής απαλλοτρίωσης ακινήτων που κη¬ 
ρύχτηκε με την κοινή υπουργική απόφαση 
1004898/390/0010/28-1-2008 (ΑΑΠ 51) για την κατα¬ 
σκευή του τμήματος ΚΟΡΙΝΘΟΣ-ΠΑΤΡΑ χ.θ. 0+000 
έως χ.θ. 120+000 στο υποτμήμα χ.θ. 79+000 έως 
χ.θ. 87+000 στα Δημοτικά Διαμερίσματα Ροδιάς, 
Νικολαίικων, Ριζόμυλου, Ελίκης, του Δήμου Δια- 
κοπτού και Δημ. Διαμ. Σελινούντα και Κουλούρας 

του Δήμου Αιγίου, του Νομού Αχα'ίας. 2 

Χαρακτηρισμός ως διατηρητέων οκτώ (8) κτηρίων 
που βρίσκονται επί της Λ. Ελευθερίας και επί 


των οδών Νικολάου Πύρζα και Θράκης εντός του 
«ιστορικού τόπου» της Φλώρινας και καθορισμός 
ειδικών όρων και περιορισμών δόμησης αυτών.. 3 
Ανάκληση της υπ’ αριθμ. 34433/914/23-03-2012 απόφα¬ 
σης του Αντιπεριφερειάρχη Περιβάλλοντος και Υπο¬ 
δομών ΠΔΕ που δημοσιεύθηκε στο ΦΕΚ 124/τ.ΑΑΠ/ 
18-4-2012). 4 


ΑΠΟΦΑΣΕΙ Σ 

Αριθμ. Δ10Δ1172507/6085ΕΞ2013 (1) 


Αναγκαστική απαλλοτρίωση ακινήτων για αρχαιολο¬ 
γικούς σκοπούς στην Παλαιό Μητρόπολη Βέροιας 
Ημαθίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του Ν.2882/2001 (ΦΕΚ 17/2001 Α') «Κώ¬ 
δικας Αναγκαστικών Απαλλοτριώσεων Ακινήτων», όπως 
ισχύουν. 

2. Τις διατάξεις του Ν.3028/2002 (ΦΕΚ 153/2002 Α') 
«περί αναγκαστικής απαλλοτρίωσης ακινήτων για την 
προστασία των αρχαιοτήτων και εν γένει της Πολιτι¬ 
στικής Κληρονομιάς». 


3. Τα ΥΠΑΙΘΠΑ/ΓΓΠ/ΓΔΑΠΚ/ΔΑΑΠ/Φ.61/15676/7437/ 
223/21-2-2013 και ΥΠΑΙΘΠΑ/ΓΓΠ/Γ ΔΑΠΚ/ΔΑΑΠ/Φ.61/ 
59176/27827/710/19-4-2013 έγγραφατουΥΠ.ΠΑΙ.Θ.Π.Α.καιτο 
ΥΠ.ΠΘ.Α./ΓΔΑΠΚ/ΔΑΑΠ/Φ.61/150424/79081/1360/12-9-2013 
έγγραφο του ΥΠ.ΠΟ.Α. με τα συνημμένα σ’ αυτά στοι¬ 
χεία, από τα οποία προκύπτει ότι έχουν τηρηθεί οι 
προϋποθέσεις του άρθρου 3 του Ν.2882/2001. 

4. Το απόσπασμα από την 47/30-11-2010 συνεδρίαση 
του Κεντρικού Αρχαιολογικού Συμβουλίου - θέμα 19° 
και το απόσπασμα από την 20/30-07-2013 συνεδρίαση 
του Κεντρικού Αρχαιολογικού Συμβουλίου - θέμα 61°. 

5. Την ΥΠΑΙΘΠΑ/ΓΓΠ/ΓΔΑΠΚ/ΔΑΑΠ/Φ.61/26859/12326/ 
346/21-2-2013 Βεβαίωση Κάλυψης Δαπάνης. 

6. Το π.δ. 185/2009 (ΦΕΚ 213/2009 Α') «Ανασύσταση 
Υπουργείου Οικονομικών κ.λπ.». 

7. Τις διατάξεις του άρθρου 20 του ν.3965/2011 (ΦΕΚ 
113/2011 Α') περί σύστασης Γενικής Γραμματείας Δημό¬ 
σιας Περιουσίας. 

8. Το π.δ. 90/2012 (ΦΕΚ 144/2012 Α') «Διορισμός Υπουρ¬ 
γού και Υφυπουργών». 

9. Το άρθρο 2 του π.δ. 118/2013 (ΦΕΚ 152/2013 Α') «Τρο¬ 
ποποίηση του π.δ. 85/2012 (Α' 141)». 

10. Το π.δ. 119/25-6-2013 (ΦΕΚ 153/2013 Α') «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών», αποφασίζουμε: 

1. Κηρύσσουμε την αναγκαστική απαλλοτρίωση ακινή¬ 
των για λόγους δημόσιας ωφέλειας και ειδικότερα για 
την αποκατάσταση και ανάδειξη της Παλαιός Μητρό¬ 
πολης Βέροιας, έκτασης συνολικού εμβαδού 462,94 τ.μ., 
που βρίσκεται στον Δήμο Βέροιας νομού Ημαθίας και 
απεικονίζεται με κλίμακα 1:200 στο από Φεβρουάριου 
2013 με α/α 3422Α κτηματολογικό διάγραμμα - πίνακα 
των μελετητών Κλωνιζάκη Στ., Κονή Π. και Πλιάκου Απ. 
που θεωρήθηκε από Προϊστάμενο της Δ/νσης Αποτυ¬ 
πώσεων και Συντηρήσεως Κτιρίων του Τ.Α.Π.Α. Νικόλαο 
Τρικαλινό στις 1-2-2013. 

Οι φερόμενοι ιδιοκτήτες της απαλλοτριούμενης έκτα¬ 
σης αναφέρονται στον παραπάνω κτηματολογικό πί¬ 
νακα. 

Η απαλλοτρίωση κηρύσσεται υπέρ του Δημοσίου και 
η δαπάνη θα βαρύνει τον κωδικό ΜΙ3 296583 (Επιχειρη¬ 
σιακό Πρόγραμμα «Μακεδονία - Θράκη», πράξη «ΑΠΟΚΑ¬ 
ΤΑΣΤΑΣΗ ΠΑΛΑΙ ΑΣ ΜΗΤΡΟΠΟΛΗΣ ΒΕΡΟΙΑΣ»), 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2013 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. Δ12α/ΑΧ15/ο/6983 (2) 

Βεβαίωση μερικής αυτοδίκαιης άρσης της αναγκαστικής 
απαλλοτρίωσης ακινήτων που κηρύχτηκε με την κοι¬ 
νή υπουργική απόφαση 1004898/390/0010/28-1-2008 
(ΑΑΠ 51) για την κατασκευή του τμήματος ΚΟΡΙΝ- 
ΘΟΣ-ΠΑΤΡΑ χ.θ. 0+000 έως χ.θ. 120+000 στο υπο- 
τμήμα χ.θ. 79+000 έως χ.θ. 87+000 στα Δημοτικά Δι¬ 
αμερίσματα Ροδιάς, Νικολαίικων, Ριζόμυλου, Ελίκης, 
του Δήμου Διακόπτου και Δημ. Διαμ. Σελινούντα και 
Κουλούρας του Δήμου Αίγιου, του Νομού Αχάίας. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 11 παρ. 1 του Ν. 2882/2001 
(Α' 17) «Κώδικας Αναγκαστικών απαλλοτριώσεων» όπως 
τροποποιήθηκε και ισχύει. 

2. Τις διατάξεις του άρθρου 1 του Π.Δ. 118/2013 (Α' 
152) «Ιδρυση Υπουργείου Υποδομών, Μεταφορών και 
Δικτύων - Μετονομασία του Υπουργείου Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων σε Υπουργείο Ανάπτυξης και Ανταγωνιστικότητας». 

3. Το Π.Δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

4. Την υπ’ αριθμ. 1180/9-7-2013 (Υ.Ο.Δ.Δ. 332) «Αποδοχή 
παραίτησης Γενικού Γραμματέα Δημοσίων Έργων του 
Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων» και της υπ’ αριθμ. 1181/ 
9-7-2013 (Υ.Ο.Δ.Δ. 332) «Διορισμός Γενικού Γραμματέα 
Δημοσίων Έργων του Υπουργείου Υποδομών Μεταφο¬ 
ρών και Δικτύων». 

5. Την υπ’ αρ. ΔΟ/Ο/83/2/Φ.3070/23-7-2013 (Β' 1839) 
απόφαση «Μεταβίβασης Δικαιώματος υπογραφής “με 
εντολή Υπουργού” στο Γενικό Γραμματέα και στους 
Προϊσταμένους των Γενικών Διευθύνσεων, των Διευ¬ 
θύνσεων και των Τμημάτων της Γ.Γ.Δ.Ε. του Υπουργείου 
Υποδομή Μεταφορών και Δικτύων». 

6. Την κοινή υπουργική απόφαση 1004898/390/0010/ 
28-1-2008 (ΑΑΠ 51) για την κατασκευή του τμήματος 
ΚΟΡΙΝΘΟΣ - ΠΑΤΡΑ χ.θ. 0+000 έως χ.θ. 120+000 στο 
υποτμήμα χ.θ. 79+000 έως χ.θ. 87+000 στα Δημοτικά 
Διαμερίσματα Ροδιάς, Νικολαίικων, Ριζόμυλου, Ελίκης, 
του Δήμου Διακοπτού και Δημ. Διαμ. Σελινούντα και 
Κουλούρας του Δήμου Αιγίου, του Νομού Αχάίας. 

7. Το γεγονός ότι η απαλλοτρίωση αυτή δεν συντε- 
λέσθηκε εμπρόθεσμα, ως προς ορισμένες ιδιοκτησίες, 
βεβαιώνουμε: 

Τη μερική αυτοδίκαιη άρση της αναγκαστικής απαλ¬ 
λοτρίωσης ακινήτων που κηρύχτηκε με την κοινή 
υπουργική απόφαση 1004898/390/0010/28-1-2008 (ΑΑΠ 
51) για την κατασκευή του τμήματος ΚΟΡΙΝΘΟΣ-ΠΑ- 
ΤΡΑ χ.θ. 0+000 έως χ.θ. 120+000 στο υποτμήμα χ.θ. 
79+000 έως χ.θ. 87+000 στα Δημοτικά Διαμερίσμα¬ 


τα Ροδιάς, Νικολαίικων, Ριζόμυλου, Ελίκης, του Δήμου 
Διακοπτού και Δημ. Διαμ. Σελινούντα και Κουλούρας 
του Δήμου Αιγίου, του Νομού Αχάίας, γιατί δεν συ- 
ντελέστηκε εμπρόθεσμα για τις ιδιοκτησίες με ΑΚΠ 
06157004, 06157006-7, 06157009-14, 06157016, 06157021, 
06157023-30, 06185003-4, 06185008-10, 06071002-5, 
06071007-9, 06071069, 06071082, 06071031, 06071034-5, 
06071070, 06200006, 06200008-12, 06111010-15, 06111021- 
27, 06157005, 06157075-6, 06157910, 06200902, 06111911-13. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 13 Νοεμβρίου 2013 

Με εντολή Υπουργού 
Ο Γενικός Γραμματέας Δημοσίων Έργων 
ΣΤΡΑΤΟΣ ΣΙΜΟΠΟΥΛΟΣ 

-♦- 

Αριθμ. 4334 (3) 

Χαρακτηρισμός ως διατηρητέων οκτώ (8) κτηρίων που 
βρίσκονται επί της Λ. Ελευθερίας και επί των οδών 
Νικολάου Πύρζα και Θράκης εντός του «ιστορικού 
τόπου» της Φλώρινας και καθορισμός ειδικών όρων 
και περιορισμών δόμησης αυτών. 

Ο ΥΠΟΥΡΓΟΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν.4067/2012 (ΦΕΚ 79Α') «Νέος Οικοδομικός Κα¬ 
νονισμός» και ειδικότερα του άρθρου 6 αυτού. 

β) Του Π.Δ. 358/1986 (ΦΕΚ 158Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα), που αναφέρεται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 85/2012 (ΦΕΚ 141/Α'/21-6-12) και ειδικότε¬ 
ρα του αρθρ. 7 που αναφέρεται στην επανίδρυση του 
Υπουργείου Μακεδονίας και Θράκης με το σύνολο των 
υπηρεσιών, αρμοδιοτήτων, οργάνων, θέσεων και προ¬ 
σωπικού που έχει η υφιστάμενη κατά την έκδοση του 
ΠΔ/τος Γενική Γραμματεία Μακεδονίας - Θράκης του 
πρώην Υπουργείου Ανάπτυξης, Ανταγωνιστικότητας και 
Ναυτιλίας και των φορέων που αυτή επόπτευε, η οποία 
και καταργείται. 

2. Τη θετική γνωμοδότηση της αρμόδιας ΕΠΑΕ υπέρ 
της διατήρησης των εν λόγω κτηρίων στην με αρ. 
16η πράξη της (6° πρακτικό) στη συνεδρίαση της στις 
18-4-12, που αποστάλθηκε με το με αρ. πρωτ. 913/19-4-12 
(ΓΓΜΘ 1303/25-4-12) έγγραφο της Υπηρεσίας Δόμησης 
του Δήμου Φλώρινας. 

3. Την από 24-9-12 αιτιολογική έκθεση του Υπουργείου 
Μακεδονίας και Θράκης για χαρακτηρισμό ως διατηρη¬ 
τέων των εν λόγω κτηρίων. 

4. Το με αρ. πρωτ. 3260/22-10-12 (ΥΜΑΘ 4271/27-11-12) 
έγγραφο της Υπηρεσίας Δόμησης Φλώρινας που αφο¬ 
ρά ενημέρωση παραλαβής της παραπάνω αιτιολογικής 
έκθεσης. 

5. Το με αρ. πρωτ. 38812/28-11-12 (ΥΜΑΘ 4585/6-12-12) 
έγγραφο του Δήμου Φλώρινας με το οποίο απέστειλε 
αποδεικτικά τοιχοκόλλησης και καθαίρεσης αντίστοιχα. 

6. Το με αρ. πρωτ. 3672/29-11-12 (ΥΜΑΘ 4587/6-12-12) 
έγγραφο της Υπηρεσίας Δόμησης του Δήμου Φλώρινας 
με το οποίο απέστειλε στοιχεία που αφορούν στην τή¬ 
ρηση της προβλεπόμενης διαδικασίας γνωστοποίησης 
της παραπάνω αιτιολογικής έκθεσης. 

7. α) Τη με αρ. πρωτ. ΥΜΑΘ 4588/6-12-12 ένσταση - αί¬ 
τηση των Μάρκου Κωνσταντίνου και Μάρκου Αθανασίου, 
β) τη με αρ. πρωτ. ΥΜΑΘ 4597/7-12-12 ένσταση της οικο¬ 
γένειας Μέλλιου, γ) τη με αρ. ΥΜΑΘ 4279/27-11-12 αίτηση 
της Χρυσάνθης Παπασταμάτη - Παπασταματοπούλου 
και δ) τη με αρ. πρωτ. ΥΜΑΘ 4248/26-11-12 ένσταση του 
Ιωάννη Λ. Γούναρη. 

8. Το γεγονός ότι παρήλθε το προβλεπόμενο χρονι¬ 
κό διάστημα, χωρίς να υποβληθεί ένσταση εκ μέρους 
άλλων ενδιαφερομένων. 

9. Την από 15-3-13 εξέταση ενστάσεων του Τμήματος 
Περιβάλλοντος Χωροταξίας και Δημοσίων Έργων του 
Υπουργείου Μακεδονίας και Θράκης. 

10. Τη γνωμοδότηση του Κεντρικού Συμβουλίου Αρχι¬ 
τεκτονικής στην 67η/4-9-13 πράξη του (Συνεδρίαση 14η) 
υπέρ του χαρακτηρισμού ως διατηρητέων των κτηρίων 
του θέματος, αποφασίζουμε: 

1. Απορρίπτουμε την ένσταση/αίτηση των Μάρκου 
Κωνσταντίνου και Μάρκου Αθανάσιου, που αφορά στο 
χαρακτηρισμό ως διατηρητέου του αυλόγυρου του κτη¬ 
ρίου επί της Λεωφόρου Ελευθερίας 62 (Κτήριο Α) του 
θέματος, για τους λόγους που αναφέρονται στην από 
15-3-12 εξέτασή της. 

2. Απορρίπτουμε τις ενστάσεις των Λ. Μέλλιου, Σ. 
Μέλλιου και Π. Μέλλιου και του Λάζαρου Γ ούναρη που 
αφορούν στο χαρακτηρισμό ως διατηρητέου του κτηρί¬ 
ου επί της Λεωφόρου Ελευθερίας 58 (Κτήριο Β) και του 
κτηρίου επί της οδού Θράκης και Ν. Πύρζα 8 (Κτήριο Ε) 
του θέματος, αντίστοιχα, για τους λόγους που αναφέ- 
ρονται στην από 15-3-12 εξέτασή τους. 

3. Γίνονται δεκτές εν μέρει, για τους λόγους που ανα- 
φέρονται στην από 15-3-12 εξέτασή τους: 

α) η ένσταση/αίτηση των Μάρκου Κωνσταντίνου και 
Μάρκου Αθανάσιου, φερόμενων ως ιδιοκτητών του κτη¬ 
ρίου επί της Λεωφόρου Ελευθερίας 62 (Κτήριο Α), για τη 
θέσπιση ειδικών ρυθμίσεων για προσθήκη κατ’ επέκταση 
και καθ’ ύψος στο πίσω μέρος του κτηρίου, β) η ένσταση 
των Λ. Μέλλιου, Σ. Μέλλιου και Π. Μέλλιου, φερομένων 
ως ιδιοκτητών του κτηρίου επί της Λεωφόρου Ελευθε¬ 
ρίας 58 (Κτήριο Β), για το χαμηλό ύψος του ισογείου 
του κτηρίου και 

γ) οι παρατηρήσεις της Χρυσάνθης Παπασταμάτη- 
Παπασταματοπούλου, φερόμενης ιδιοκτήτριας του κτη¬ 
ρίου επί της Λεωφόρου Ελευθερίας και Ν. Πύρζα 1, που 
αφορούν σε διορθώσεις επί της αιτιολογικής έκθεσης 
(Κτήριο Γ). 

4. Χαρακτηρίζουμε ως διατηρητέα οκτώ (8) κτήρια που 
βρίσκονται επί των οδών Λ. Ελευθερίας, Νικολάου Πύρζα 
και Θράκης, εντός του «ιστορικού τόπου» της Φλώρι¬ 
νας, όπως φαίνονται με διαγράμμιση, στο τοπογραφικό 
διάγραμμα σε κλ. 1: 2000, που θεωρήθηκε από τη Διεύ¬ 
θυνση Περιβάλλοντος και Υποδομών του Υπουργείου 
Μακεδονίας και Θράκης, που συνοδεύει την απόφαση 
αυτή, για τους παρακάτω λόγους: 

α) Πρόκειται για αξιόλογα κτίσματα που χτίστηκαν 
στις αρχές του εικοστού 20ου αιώνα ή του μεσοπολέμου 
και είναι στοιχεία της αρχιτεκτονικής κληρονομιάς που 
αξίζει να διατηρηθούν. 

β) Παρουσιάζουν ιδιαίτερο ενδιαφέρον ως προς τη 
μορφή τους με στοιχεία της παραδοσιακής αρχιτε¬ 
κτονικής και αρχιτεκτονικής του μεσοπολέμου. Είναι 
μεμονωμένα κτήρια ή εντάσσονται σε μέτωπο όψεων 
ομάδας ομοειδών κτηρίων, αποτελούν αξιόλογα αρχι¬ 


τεκτονικά και πολεοδομικά σύνολα στον ιστορικό τόπο 
της Φλώρινας και μαρτυρούν μέρος της οικονομικής και 
κοινωνικής δομής της πόλης της εποχής αυτής. 

γ) Αρκετά από αυτά τα κτίσματα συνθέτουν συμπαγή 
και αδιάσπαστα αρχιτεκτονικά σύνολα, χαρακτηριστικά 
μέτωπα του δομημένου χώρου, στα οποία η αφαίρεση 
μιας μονάδας από το σύνολο αυτό ή η αντικατάσταση 
της με ένα σύγχρονο κτίσμα, καταστρέφει την ισχύουσα 
ισορροπία. 

δ) Παρουσιάζουν σημαντική πολιτιστική αξία, αναδει- 
κνύουν τον αρχιτεκτονικό πλούτο της πόλης και συμ¬ 
βάλλουν στη διατήρηση της ιστορικής, πολιτιστικής 
μνήμης και φυσιογνωμίας της πόλης της Φλώρινας. 

ε) Η διατήρησή τους θα συμβάλλει στην περαιτέρω 
διάσωση των αξιόλογων κτηρίων στην περιοχή. 
Ειδικότερα: 

5. Χαρακτηρίζεται ως διατηρητέο το κτήριο που βρί¬ 
σκεται επί της Λεωφόρου Ελευθερίας (Μητροπολίτη 
Α. Καντιώτη) 62 (πρώην Λ. Ελευθερίας 76) (Κτήριο Α) 
φερόμενο ως ιδιοκτησία Κωνσταντίνου Μάρκου και 
Αθανάσιου Μάρκου (με αρ. 223 καρτέλα της Επιχείρη¬ 
σης Πολεοδομικής Ανασυγκρότησης ΕΠΑ), καθώς και 
το προκήπιο και το αρχικό τμήμα του αυλόγυρου του 
(χωρίς δηλαδή τη διαπλατυσμένη είσοδο), για τους πα¬ 
ρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Είναι νεοκλασικό κτήριο της εποχής του μεσοπολέ¬ 
μου με ιδιαίτερα διακοσμητικά εκλεκτικιστικά στοιχεία 
που το καθιστούν χαρακτηριστικό δείγμα της αρχιτε¬ 
κτονικής της εποχής και των ευρωπαϊκών επιρροών. 

γ) Αποτελεί παλιά κατοικία, μέρος ενός ιδιαίτερα αξι¬ 
όλογου συνόλου ομοειδών κτηρίων σε σειρά με πολύ 
ενδιαφέρον ανάπτυγμα όψεων και οπτική συνέχεια και 
συνοχή που αντιπροσωπεύει και αναδεικνύει το παρα¬ 
δοσιακό αστικό τοπίο της Φλώρινας του μεσοπολέμου. 

δ) Βρίσκεται στον ιστορικό τόπο της Φλώρινας, σε 
κεντρικό δρόμο δίπλα στο ποτάμι, σε μία περιοχή με 
πλούσιο απόθεμα της αρχιτεκτονικής κληρονομιάς της 
πόλης, που πρέπει να προστατευτεί στο σύνολο της 
για αρχιτεκτονικούς, περιβαλλοντικούς, πολεοδομικούς, 
κοινωνικούς και αισθητικούς λόγους. 

6. Χαρακτηρίζεται ως διατηρητέο το κτήριο που βρί¬ 
σκεται επί της Λ. Ελευθερίας (Μητροπολίτη Α. Καντιώτη) 
58 (πρώην Λ. Ελευθερίας 74) (Κτήριο Β) φερόμενο ως 
ιδιοκτησία οικογένειας Μέλλιου (με αρ. 224 καρτέλα της 
ΕΠΑ), για τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Αποτελεί παραδοσιακό κτίσμα των αρχών του 
20ου αιώνα με νεώτερες επεμβάσεις της εποχής του 
μεσοπολέμου με στοιχεία της παραδοσιακής - λαϊκής 
αρχιτεκτονικής και του κλασικισμού, που παραπέμπουν 
σε μία τοπικού χαρακτήρα αρχιτεκτονική με επιρροές 
των ευρωπαϊκών ρευμάτων. 

γ) Αποτελεί παλιά κατοικία, μέρος ενός ιδιαίτερα αξι¬ 
όλογου συνόλου ομοειδών κτηρίων σε σειρά με πολύ 
ενδιαφέρον ανάπτυγμα όψεων και οπτική συνέχεια και 
συνοχή που αντιπροσωπεύει και αναδεικνύει το παρα¬ 
δοσιακό αστικό τοπίο της Φλώρινας του μεσοπολέμου. 

δ) Βρίσκεται στον ιστορικό τόπο της Φλώρινας, σε 
κεντρικό δρόμο δίπλα στο ποτάμι, σε μία περιοχή με 
πλούσιο απόθεμα της αρχιτεκτονικής κληρονομιάς της 

πόλης, που πρέπει να προστατευτεί στο σύνολο της 
για αρχιτεκτονικούς, περιβαλλοντικούς, πολεοδομικούς, 
κοινωνικούς και αισθητικούς λόγους. 

7. Χαρακτηρίζεται ως διατηρητέο το κτήριο που βρί¬ 
σκεται επί της Λ. Ελευθερίας (Μητροπολίτη Α. Καντιώτη) 
και Ν. Πύρζα 1 (Κτήριο Γ), το οποίο αποτελείται από δύο 
ξεχωριστές οικίες ως εξής: α) την οικία επί της Λεωφό¬ 
ρου Ελευθερίας και Ν. Πύρζα 1 φερόμενη ως ιδιοκτησία 
Παπασταμάτη - Παπασταματοπούλου και β) την οικία 
επί της Ν. Πύρζα 1 (με είσοδο από τη Ν. Πύρζα 3) φερό¬ 
μενη ως ιδιοκτησία κληρονόμων Θεόδωρου Πύρζα (με 
αρ. 225 καρτέλα της ΕΠΑ), για τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Είναι νεοκλασικό κτήριο της εποχής του μεσοπολέ¬ 
μου με ιδιαίτερα διακοσμητικά εκλεκτικιστικά στοιχεία, 
που το καθιστούν χαρακτηριστικό δείγμα της αρχιτε¬ 
κτονικής της εποχής και των ευρωπαϊκών επιρροών. 

γ) Είναι παλιά κατοικία, που εντυπωσιάζει λόγω της 
θέσης και της αρχιτεκτονικής της και αποτελεί μέρος 
ενός ιδιαίτερα αξιόλογου συνόλου ομοειδών κτηρίων 
σε σειρά με πολύ ενδιαφέρον ανάπτυγμα όψεων και 
οπτική συνέχεια και συνοχή, που αντιπροσωπεύει και 
αναδεικνύει το παραδοσιακό αστικό τοπίο της Φλώρινας 
του μεσοπολέμου. 

δ) Αποτελεί σημαντικό στοιχείο διάσωσης του πα¬ 
ραδοσιακού ιστού και της οικιστικής οργάνωσης της 
περιοχής συμβάλλοντας στην διατήρηση της ιστορίας 
και της παράδοσής της. 

ε) Βρίσκεται στον ιστορικό τόπο της Φλώρινας, σε 
κεντρικό δρόμο, δίπλα στο ποτάμι, σε μία περιοχή με 
πλούσιο απόθεμα της αρχιτεκτονικής κληρονομιάς της 
πόλης, που πρέπει να προστατευτεί στο σύνολο της 
για αρχιτεκτονικούς, περιβαλλοντικούς, πολεοδομικούς, 
κοινωνικούς και αισθητικούς λόγους. 

8. Χαρακτηρίζεται ως διατηρητέο το κτήριο που βρί¬ 
σκεται επί της Λ. Ελευθερίας (Μητροπολίτη Α. Καντιώτη) 
56 (πρώην Λ. Ελευθερίας 68) (Κτήριο Δ) φερόμενο ως 
ιδιοκτησία οικογένειας Σαπουντζή και οικογένειας Πυ- 
λαρινού (σύμφωνα με την με αρ. 226 καρτέλα της ΕΠΑ), 
για τους παρακάτω λόγους: 

α) Πρόκειται για ένα πολύ αξιόλογο κτήριο με ιδιαί¬ 
τερα μορφολογικό χαρακτηριστικά. 

β) Είναι κτήριο πρώιμης περιόδου του κλασικισμού 
με ιδιαίτερη επιβλητική μορφή στο γύρω αστικό τοπίο 
που δεσπόζει λόγω της θέσης του, της μορφής του και 
των αναλογιών του. 

γ) Αποτελεί κτήριο κατοικίας που αντιπροσωπεύει το 
παραδοσιακό αστικό τοπίο της Φλώρινας και συνδέεται 
με την ιστορική φάση της Φλώρινας στην εποχή του 
μεσοπολέμου. 

δ) Δημιουργεί μία ενδιαφέρουσα οπτική συνέχεια με 
τα υπόλοιπα αξιόλογα κτήρια της περιοχής καθώς βρί¬ 
σκεται σε κεντρικό δρόμο δίπλα στο ποτάμι, σε γωνι¬ 
ακή θέση και αποτελεί μέρος ενός συνόλου ομοειδών 
κτηρίων στη σειρά. 

ε) Το κτήριο αυτό μαζί με τα υπόλοιπα της σειράς του 
καθώς και με τα προτεινόμενα ως αξιόλογα ή διατηρη¬ 
τέα κτήρια επί της οδού Ν. Πύρζα, αποτελούν σημαντικό 
μέρος της παραδοσιακής αρχιτεκτονικής και της πο¬ 
λεοδομίας της Φλώρινας που πρέπει να προστατευτεί. 

9. Χαρακτηρίζεται ως διατηρητέο το κτήριο που βρί¬ 


σκεται επί της οδού Θράκης και Ν. Πύρζα 8 (πρώην Θρά¬ 
κης και Ν. Πύρζα 9) (Κτήριο Ε) φερόμενο ως ιδιοκτησία 
κληρονόμων Λάζαρου I. Γούναρη (με αρ. 219 καρτέλα 
της ΕΠΑ), καθώς και το προκήπιο και ο αυλόγυρος του, 
για τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Είναι νεοκλασικό κτήριο της εποχής του μεσοπολέ¬ 
μου με ενδιαφέροντα διακοσμητικά εκλεκτικιστικά στοι¬ 
χεία, που το καθιστούν χαρακτηριστικό δείγμα της αρ¬ 
χιτεκτονικής της εποχής και των ευρωπαϊκών επιρροών. 

γ) Αποτελεί κτήριο κατοικίας, μέρος μίας περιοχής 
με αξιόλογα κτήρια του μεσοπολέμου που αντιπρο¬ 
σωπεύουν και αναδεικνύουν το παραδοσιακό αστικό 
τοπίο της Φλώρινας δημιουργώντας μία ενδιαφέρουσα 
οπτική συνέχεια. 

δ) Αποτελεί σημαντικό στοιχείο διάσωσης του πα¬ 
ραδοσιακού ιστού και της οικιστικής οργάνωσης της 
περιοχής συμβάλλοντας στην διατήρηση της ιστορίας 
και της παράδοσης της. 

ε) Βρίσκεται στον ιστορικό τόπο της Φλώρινας, κο¬ 
ντά στο ποτάμι σε περιοχή με πλούσιο απόθεμα της 
αρχιτεκτονικής κληρονομιάς της πόλης, που πρέπει να 
προστατευτεί στο σύνολο της για αρχιτεκτονικούς, 
περιβαλλοντικούς, πολεοδομικούς, κοινωνικούς και αι¬ 
σθητικούς λόγους. 

10. Χαρακτηρίζεται ως διατηρητέο το κτήριο που βρί¬ 
σκεται επί των οδών Θράκης και Ν. Πύρζα 6 (πρώην Θρά¬ 
κης και Ν. Πύρζα) (Κτήριο ΣΤ) φερόμενο ως ιδιοκτησία 
Περικλή Φίσκα (σύμφωνα με τη με αρ. 336 καρτέλα της 
ΕΠΑ), για τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Είναι νεοκλασικό κτήριο της εποχής του μεσοπολέ¬ 
μου με διακοσμητικά στοιχεία που το καθιστούν ενδια¬ 
φέρον δείγμα της αρχιτεκτονικής της εποχής. 

γ) Αποτελεί σημαντικό στοιχείο διάσωσης του πα¬ 
ραδοσιακού ιστού και της οικιστικής οργάνωσης της 
περιοχής συμβάλλοντας στην διατήρηση της ιστορίας 
και της παράδοσης της. 

δ) Δημιουργεί μία ενδιαφέρουσα οπτική συνέχεια με 
τα υπόλοιπα αξιόλογα κτήρια της περιοχής. 

ε) Βρίσκεται σε κεντρικό δρόμο δίπλα στο ποτάμι 
της Φλώρινας, μία περιοχή με πλούσιο απόθεμα της 
αρχιτεκτονικής κληρονομιάς της πόλης που πρέπει να 
προστατευτεί στο σύνολο της για αρχιτεκτονικούς, 
περιβαλλοντικούς, πολεοδομικούς, κοινωνικούς και αι¬ 
σθητικούς λόγους. 

11. Χαρακτηρίζεται ως διατηρητέο το κτήριο που βρί¬ 
σκεται επί της Λ. Ελευθερίας (Μητροπολίτη Α. Καντιώτη) 
46 (πρώην Λ. Ελευθερίας 58) (Κτήριο Η) φερόμενο ως ιδι¬ 
οκτησία οικογένεια Στέργιου Κούλη (σύμφωνα με την με 
αρ. 228 καρτέλα της ΕΠΑ), για τους παρακάτω λόγους: 

α) Πρόκειται για παραδοσιακό κτήριο με αξιόλογο 
αρχιτεκτονικό και μορφολογικό χαρακτήρα. 

β) Αποτελεί κτήριο κατοικίας, που αντιπροσωπεύει το 
παραδοσιακό αστικό τοπίο της Φλώρινας που συνδέεται 
με την ιστορική φάση της Φλώρινας στην εποχή του 
μεσοπολέμου. 

γ) Είναι ένα ενδιαφέρον κτήριο της παραδοσιακής 
αρχιτεκτονικής της Φλώρινας, που διασώζει την κλίμακα 
της παλιάς οικιστικής οργάνωσης και συνδέεται άμεσα 
με την ιστορία της πολιτιστικής κληρονομιάς της πόλης. 

δ) Συνδέεται με τη ζωή και το έργο του γνωστού 
Φλωρινιώτη ζωγράφου Στέργιου Κούλη και αποτελεί 
σημείο αναφοράς και διατήρησης της ιστορικής μνήμης. 

ε) Βρίσκεται σε κεντρικό δρόμο δίπλα στο ποτάμι 
της Φλώρινας, σε περιοχή με πλούσιο απόθεμα της 
αρχιτεκτονικής κληρονομιάς της πόλης που πρέπει να 
προστατευτεί στο σύνολο της για αρχιτεκτονικούς, 
περιβαλλοντικούς, πολεοδομικούς, κοινωνικούς και αι¬ 
σθητικούς λόγους. 

12. Χαρακτηρίζεται ως διατηρητέο που βρίσκεται επί 
της Λ. Ελευθερίας (Μητροπολίτη Α. Καντιώτη) 40 (πρώην 
Λ. Ελευθερίας 52) (Κτήριο Θ) φερόμενο ως ιδιοκτησία 
κληρονόμων Μάριου Πέιου (σύμφωνα με την με αρ. 229 
καρτέλα της ΕΠΑ), για τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Αποτελεί κτίσμα της εποχής του μεσοπολέμου με 
αξιόλογα χαρακτηριστικά του εκλεκτικισμού και του 
νεοκλασικισμού, που παραπέμπουν σε μία τοπικού χα¬ 
ρακτήρα αρχιτεκτονική με ενδιαφέρουσες επιρροές των 
ευρωπαϊκών ρευμάτων. 

γ) Αποτελεί παλιά κατοικία, σημαντικό στοιχείο δι¬ 
άσωσης του παραδοσιακού ιστού και της οικιστικής 
οργάνωσης της περιοχής, που συμβάλλει στην διατήρη¬ 
ση της ιστορικής μνήμης και φυσιογνωμίας της πόλης. 

δ) Βρίσκεται σε κεντρικό δρόμο δίπλα στο ποτάμι 
της Φλώρινας σε περιοχή με πλούσιο απόθεμα της αρ¬ 
χιτεκτονικής κληρονομιάς της πόλης, που πρέπει να 
προστατευτεί στο σύνολο της για αρχιτεκτονικούς, 
περιβαλλοντικούς, πολεοδομικούς, κοινωνικούς και αι¬ 
σθητικούς λόγους. 

13. Ως διατηρητέα χαρακτηρίζονται τα κτήρια, όχι 
όμως και οι πόσης φύσεως νεώτερες επεμβάσεις που 
δεν συνάδουν με τον χαρακτηρισμό τους ως διατηρη¬ 
τέων. 

14. Στα χαρακτηριζόμενα διατηρητέα κτήρια απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών ή διακοσμητικών στοιχείων 
τους και γενικά κάθε επέμβαση που θίγει τον αρχιτε¬ 
κτονικό χαρακτήρα και αλλοιώνει τη μορφή τους. 

15. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική 
επέμβαση στη διαρρύθμιση των κτηρίων για λόγους 
στατικούς και λειτουργικούς, χωρίς αλλοίωση του αρχι¬ 
τεκτονικού και μορφολογικού τους χαρακτήρα και των 
βασικών αρχών της σύνθεσης τους. 

16. Επιτρέπονται: 

α) Περιορισμένης κλίμακας τροποποιήσεις στις όψεις 
των κτηρίων, που δεν θα θίγουν τον αρχιτεκτονικό και 
μορφολογικό χαρακτήρα τους και τις βασικές αρχές 
της σύνθεσης τους. 

β) Στο κτήριο Β, 

αα) Η ανακατασκευή του ορόφου ή και όλου του κτη¬ 
ρίου εφόσον αυτό κριθεί αναγκαίο για λόγους βιωσιμό¬ 
τητας και λειτουργικότητας και η αύξηση του ύψους του 
μέχρι 50εκ. με κατάλληλη προσαρμογή των σταθμών 
του. Η ανακατασκευή θα γίνει αφού προηγηθεί λεπτο¬ 
μερής μελέτη αποτύπωσης και φωτογραφικής και κάθε 
άλλης δυνατής τεκμηρίωσης της υφισταμένης κατάστα¬ 
σης, θεωρημένη από την αρμόδια Υπηρεσία Δόμησης 


και η έγκριση της σχετικής μελέτης ανακατασκευής από 
το Υπουργείο Μακεδονίας και Θράκης μετά από γνω¬ 
μοδότηση του αρμόδιου Συμβουλίου Αρχιτεκτονικής και 

(ββ) Η διατήρηση της σημερινής μορφής της πρόσο¬ 
ψης του κτηρίου ή η επαναφορά στην αρχική του μορφή 
της μακεδονίτικης αρχιτεκτονικής, (αποκατάσταση των 
«σαχνισιών» στον όροφο, και του διαβατικού στο ισό¬ 
γειο), που τεκμηριώνεται από παλιό φωτογραφικό υλικό. 

γ) Η αποκατάσταση του κτηρίου Η στην αρχική του 
μορφή με επαναφορά των στοιχείων της μακεδονίτικης 
αρχιτεκτονικής του (παράθυρα, ξύλινα πλαίσια παρα¬ 
θύρων κ.λπ.). 

δ) Περιορισμένης κλίμακας τροποποιήσεις στους αυ¬ 
λόγυρους των κτηρίων Α και Ε, που δε θα θίγουν τον 
αρχιτεκτονικό και μορφολογικό χαρακτήρα τους και τις 
βασικές αρχές της σύνθεσης τους για λόγους λειτουρ¬ 
γικούς και μορφολογικούς. 

17. Δεν χαρακτηρίζονται ως διατηρητέα: 

α) το τμήμα της αυλόπορτας (το τμήμα της διαπλα- 
τυσμένης εισόδου) του κτηρίου Α που κατασκευάστηκε 
αργότερα. 

β) η προσθήκη στο πίσω μέρος του κτηρίου Δ, η οποία 
βρίσκεται επί της οδού Ν. Πύρζα. 

18. Είναι δυνατό να εξεταστεί από την Υπηρεσία μας 
ο καθορισμός ή μη συμπληρωματικών όρων και περιο¬ 
ρισμών δόμησης ή χρήσης στο πίσω αύλειο χώρο των 
κτηρίων Α και Β με άλλη απόφαση, για την ανέγερση 
προσθήκης χωρίς υπέρβαση των όρων δόμησης που 
ισχύουν για την περιοχή, μετά από σχετική πρόταση/ 
μελέτη και εφόσον δεν αλλοιώνονται τα στοιχεία που 
συντείνουν στο χαρακτηρισμό τους ως διατηρητέων. 

19. Επιβάλλεται η επισκευή και αποκατάσταση επιχρι¬ 
σμάτων, διακοσμητικών και μορφολογικών στοιχείων, 
επενδύσεων και στεγών στα κτήρια που έχουν υποστεί 
ζημιές, φθορές και αλλοιώσεις. 

20. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στις όψεις των 
διατηρητέων κτηρίων, πλην των αναγκαίων, περιορισμέ¬ 
νων διαστάσεων επιγραφών στην ελληνική γλώσσα που 
υποδηλώνουν τη χρήση τους. 

21. Για επεμβάσεις στο εσωτερικό ή εξωτερικό των 
διατηρητέων κτηρίων (εκτός από όσα αναφέρονται στη 
με αρ. πρωτ. 1714/24-6-11 εγκύκλιο της Γ ενικής Γ ραμμα- 
τείας Μακεδονίας - Θράκης), απαιτείται ο έλεγχος της 
μελέτης από το οικείο Συμβούλιο Αρχιτεκτονικής και η 
έγκριση αυτής από την αρμόδια Δ/νση Περιβάλλοντος 
και Υποδομών του Υπουργείου Μακεδονίας και Θράκης. 

22. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

23. Η ισχύς της απόφασης αυτής αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Νοεμβρίου 2013 

Ο ΥΠΟΥΡΓΟΣ 

ΘΕΟΔΩΡΟΣ ΚΑΡΑΟΓΛΟΥ 



5038 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



Κτήριο ί\· Α.^ίί,'0^103 (ηρΧ>η\, (\,^υ6ίρ ιο^ 7ί) -αρ. Μαρ7. 2ΖΙη^ &ΠίΙ 

ΙΑτή^ιϋ β : Α, Ρ. /Ι.ΚΑνΙΙ^ίΐ) 5$ (τ\ρα,'ϊ\ν ί\£^&^\θ) - αρ -«α|57· 224-7«5 £ί]Α 

Κτν\ρ*ο Γ; |\, £]ίϋθερΐίΜ (Μητρ. /Ι-ίία^η^Μ ) ΐυ,Τ7ΐ/ρ^α{ “<χρ-«(γ-ζ - 225Γ τν ΐ 5 (:ί74- 
Κθ1ρ >ο Λ · Α.^Τί-βίρίΟο (ΜηΊρ (\ ΜιχνιίαΙη ^ 5ζ ^Πρώην Α - <^£ί./6-ρθ} 6%^) — ο.ρ - ΟίψΊ . 22 ί 7υ £Π(\. 

Κτ«ρ\0 &-· θ'ραιΛγΟ IV/ Ϊ]ν73^α & £ΐ1ρυυ0ΐί ΘρχχνΑΜ^ 1^ Ρ.ί^ίΝ Ο^-ΙΑΟ^Ί<2)9 7>7) £ί]ί\ 

Ι^ή^\οίΤ: ©ρά^λνι') ^ ^ 6 ^πρι^Γ*^ ε^Μΐυ ΐν.Τ7όρ^^)-<^ 11^33^^X^036)7»» £Γ|Α. 

ίίπ^νο Η Α ,^ΐδ^^ΜίΝίρ Α \Λϋ-ντιι>1η )-4 ζ (ηραΛν Α^ί-^'Οο 5?) -0^.00^51- 22 Ϋί*11 6Τ//Ϊ. 

νν?ϊ\^ιο Θ Ι\ (Μ<\\^ ΑΉ<λν7ίι>ί|ι^ ^0 (β^γ\ν Α-6^έϋθ^'θ3.^2^)--. αα^ϊ . 20.9 7175 έΠΟ:- 











































































ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


5039 


Αριθμ. 279637/8456 (4) 

Ανάκληση της υπ' αριθμ. 34433/914/23-03-2012 απόφα¬ 
σης του Αντιπερκρερειάρχη Περιβάλλοντος και Υπο¬ 
δομών ΠΔΕ που δημοσιεύθηκε στο ΦΕΚ 124/τ.ΑΑΠ/ 
18-4-2012. 

Ο ΑΝΤΙΠΕΡΙΦΕΡΕΙΑΡΧΗΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Την υπ' αριθμ. 40176/935/19-2-2013 απόφαση του Πε¬ 
ριφερειάρχη Δυτικής Ελλάδος (ΦΕΚ 463/τ.Β./26-2-2013) 
«Περί Ασκησης Αρμοδιοτήτων στους Αντιπεριφερειάρ- 
χες». 

2. Τις δ/ξεις των άρθρων 94 και 186 του Ν. 3852/2010 
(ΦΕΚ 87 Α'/7-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

3. Τις δ/ξεις του Νομ/κού Δ/τος της 17-07-1923, όπως 
μεταγενέστερα τροποποιήθηκαν - συμπληρώθηκαν και 
ειδικότερα τα άρθρα 1, 2, 3 και 70 αυτού. 

4. Τις δ/ξεις του κεφ. II του από 03-04-1929 Π.Δ/τος, 
που διατηρήθηκαν σε ισχύ με το άρθ. 31, παρ. 3, του 
Ν. 1557/1985. 

5. Την εγκύκλιο αρ. 43511/161/55/13-06-1988 του ΥΠΕ- 
ΧΩΔΕ. 

6. Τις δ/ξεις των παρ. 5 του άρθρου 11 του Ν. 3212/2003 
(ΦΕΚ 308 Δ731 -12-2003), του άρθρου 20 του Ν. 2508/1997 
και άρθρο 8 του Ν. 1337/1983. 

7. Τις δ/ξεις των παρ. 1β και 4, του άρθρου 10, του 
Ν. 3044/2002 (ΦΕΚ 197Α'), περί άσκησης πολεοδομικών 
αρμοδιοτήτων. 


8. Τις δ/ξεις του άρθρου 29 του Ν. 2831/2000 (ΦΕΚ 
140Α700) όπως αντικαταστάθηκαν με το άρθρο 10 του 
Ν.3044/26-8-02 (ΦΕΚ 197Α702) 

9. Την 6/5-5-2006 εγκύκλιο του Υ.ΠΕ.ΧΩ.Δ.Ε. 

10. Την υπ’ αρ. 9552/25-7-2006 απόφαση του Νομάρχη 
Αχαΐας περί Τροποποίησης Ρυμοτομικού Σχεδίου Πόλε- 
ως Πατρών στο Ο.Τ. Κ.Φ. 1866α της περιοχής Κουκούλι 
Δήμου Πατρέων (Ν. Αχάίας). 

11. Η υπ’ αριθμ. 3418/11 απόφαση του Ε' Τμήματος ΣτΕ 
και ειδικότερα όσα διαλαμβάνονται σ’ αυτή σχετικά με 
την εν μέρει ακυρότητα της υπ’ αριθμ. 9552/25-7-2006 
απόφαση του Νομάρχη Αχαΐας. 

12. Το υπ’ αριθμ. 213493/569/7-8-2013 έγγραφο της Νο¬ 
μικής Υπηρεσίας ΠΔΕ με το οποίο μας διαβιβάστηκε η 
από 23-7-2013 εξώδικη διαμαρτυρία, κλήση και δήλωση 
του Θεοδώρου Κλαουδάτου του Ανδρέα. 

13. Το γεγονός ότι στην παράγραφο 5 του σκεπτικού 
του ΣτΕ αναφέρεται η ακύρωση της πράξης της υπ’ 
αριθμ. 9552/25-7-2006 απόφαση του Νομάρχη Αχαΐας 
ως προς την αναγνώριση κοινόχρηστης δημοτικής οδού 
και ως εκ τούτου η εν όλο ακύρωση της αφενός δεν αι¬ 
τιολογείται και αφετέρου παράγει ιδιαίτερες δυσμενείς 
συνέπειες, αποφασίζουμε: 

Ανακαλούμε την υπ’ αριθμ. 34433/914/23-03-2012 από¬ 
φαση που δημοσιεύθηκε στο ΦΕΚ 124.τ.ΑΑΠ/18-4-2012. Η 
ισχύς αυτής της απόφασης αρχίζει από την ημερομηνία 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 24 Οκτωβρίου 2013 

Ο Αντιπεριφερειάρχης 
ΝΙΚΟΛΑΟΣ ΥΦΑΝΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιτ) 


Ηλεκτρονική Διεύθυνση: ήί1ρ://νννννν.β1.9Γ - β-ποϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 1 50041 526 1 1 1 30008 * - 






















































































